open-index/open-wikipedia-markdown huggingface dataset:
Fylkesvei 551

**Fylkesvei 551** (**Fv551**) gikk mellom Årsnes i Kvinnherad og Eitrheim i Odda. Veiens lengde var 38,1&nbsp;km.

Den tar av fra fylkesvei 550 ved Eitreim på vestsiden av Sørfjorden, går gjennom  Folgefonntunnelen og videre langs sørsiden av Maurangerfjorden til Løfall ved Rosendal.

Opprinnelig gikk riksvei 551 mellom Norheimsund og Mundheim i Kvam. Da Lukksund bru ble åpnet 1986 fikk hele strekningen mellom Norheimsund og Våge i Tysnes nummeret riksvei 49.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Fra Folgefonntunnelen ble åpnet til 15. juni 2016 ble det innkrevet bompenger på veien.

2019 ble veien erstattet av fylkesvei 49 og fylkesvei 500.

## Kommuner og knutepunkter

###### 

* Svoldalstunnelen (205 m)

* Ænes bru (Æneselva, 29 m)

* Furubergtunnelen (736 m)
* Furebergsfossen bru (Furebergsfossen, 39 m)

*Helleneset

*Mauranger kraftverk
* Austrepollen bru II (Austrepollelva, 35 m)
* Folgefonntunnelen ( m)

## Referanser


## Eksterne lenker
* Vegvesenets vegkart
Trudi Canavan

**Trudi Canavan** (født 23. oktober 1969) er en australsk fantasyforfatter. Hun driver også med grafisk design, skjønt dette er blitt begrenset etter at skrive-karrieren hennes tok av.

## Bøker
### The Black Magician trilogy
# *The Magicians' Guild* (2001)
# *The Novice* (2002)
# *The High Lord* (2003)
Det er planlagt en fortsettelsesserie og en enkel bok med forhistorien.

The Magician's Apprentice (2009)
En forhistorie til *The Black Magicians trilogy*

### ''Age of the Five Gods''
# *Priestess of the White* (ISBN 1-84149-386-4)
# *Last of the Wilds* (2006)
# *Voice of the Gods* (2007)

## Bøker
### ''The Black Magician''
Trilogi
:* *[[The Magicians' Guild]]* (2001)
:* *[[The Novice]]* (2002)
:* *[[The High Lord]]* (2003)
* *[[The Magician's Apprentice]]* (2009 Forhistorien til trilogien)

### ''The Traitor Spy''
Trilogi, det som skjer etter *The Black magician trilogien*
:* *[[The Ambassador's Mission]]* (mai 2010)
:* *[[The Rogue (The Traitor Spy Trilogy)|The Rogue]]* (ikke utgitt)
:* *[[The Traitor Queen]]* (ikke utgitt)

### ''The age of the five'' trilogien
:* *[[Priestess of the White]]* (2005)
:* *[[Last of the Wilds]]* (2006)
:* *[[Voice of the Gods]]* (2006)

### Andre publikasjoner
* "Whispers of the Mist Children" (1999) i *[[Aurealis]]* #23 (ed. Dirk Strasser , Stephen Higgins)
* "Room for Improvement"

## Referanser


## Eksterne lenker
*
Peter Lorenz

**Peter Lorenz** (født 22. desember 1922 i Berlin, død 6. desember 1987 samme sted) var en tysk konservativ politiker (CDU).

## Liv og virke
### Bakgrunn
Etter Abitur i 1941 ble han satt inn i riksarbeidstjenesten og gjorde krigstjeneste på Østfronten under andre verdenskrig. Han deltok blant annet i Slaget om Stalingrad og fikk etterhvert graden løytnant. Han meldte seg inn i NSDAP i 1941. 

Etter krigen arbeidet han som saksbehandler hos Berlins magistrat, og fra 1947 som journalist. Han studerte jus ved Humboldt-universitetet og Freie Universität Berlin, og tok 1952 den første og 1956 den annen juridiske statseksamen. Deretter arbeidet han som advokat. Siden 1965 var han også notar.

### Politiker
Han var medlem av CDU fra 1946 og engasjerte seg i Junge Union, hvor han var formann for ungdomsorganisasjonen i Berlin fra 1946-1949 og igjen i 1953. Fra 1950 til 1953 var han også viseformann i Junge Union. Mellom 1969 og 1981 var han formann for CDU i Berlin. Han var innvalgt i bystatens parlament mellom 1954 og 1980, som han var visepresident for fra 1967 og president for fra 1975. Mellom 1976 og 1977 samt fra 1980 til sin død var han dessuten medlem av det tyske parlamentet. Mellom 1982 og 1987 var han parlamentarisk statssekretær for den tyske kansleren og fullmektig for den føderale regjeringen i Berlin.

#### Kidnappet av RAF
I 1975 ble han bortført av medlemmer av «Bevegelsen 2. juni», med tilknytning til den venstreekstremistiske terrororganisasjonen RAF. Bortføringen skjedde tre dager før valget i Berlin, hvor han var CDUs kandidat til posten som regjerende borgermester (statsminister) i bystaten. Terroristene forlangte at deres meningsfeller Horst Mahler, Verena Becker, Gabriele Kröcher-Tiedemann, Ingrid Siepmann, Rolf Heißler og Rolf Pohle ble løslatt. Bortsett fra Mahler, som ikke ønsket å bli utvekslet, ble alle de fengslede terroristene fløyet til Aden i Jemen den 2. mars 1975. Deretter ble Lorenz sluppet fri av terroristene. 

Dette RAF-aksjonen var den eneste gang det lyktes den venstreorienterte gruppen å få til en utveksling med løslatelse av egne folk fra fengsel. Det forhold at enkelte av de løslatte senere igjen ble aktive i terrorangrep og drepte mennesker, styrklet den tyuske regjering i beslutningen om aldri mer gi etter for gruppens krav.

Ved valget ble CDU med 43,9 % av stemmene for første gang største parti i bystaten, men den sittende borgermesteren Klaus Schütz, som ledet en koalisjon av SPD og FDP, ble sittende.

Peter Lorenz var gift og hadde to barn.

Bortførelsen av Peter Lorenz var den eneste gangen Bewegung 2. Juni oppnådde frigjøring av en straffedømt gjennom en gisselaksjon. For Peter Lorenz var kidnappingen i 1975 en traumatiserende erfaring. Etter Helmut Kohls oppfatning tapte Lorenz ved dette meget av sitt pågangsmot.

## Referanser


## Eksterne lenker
* 
*
Stoner rock

**Stoner rock** (eller *stoner metal*) er en undersjanger av rock som blander elementer fra heavy metal med blant annet doom metal, psykedelisk musikk og acid rock. Betegnelsen «stoner rock» refererer til forbruk av cannabis, da det å være ruset på dette  betegnes med «å være stein», på engelsk «*being stoned*».

Stoner rock karakteriseres ved tunge og seige gitarriff, langsom til mellom-tempo, tung og forvrengt basslyd, melodisk sang, til dels med elementer av bluesrock i seg, og retro produksjon.

Stilen oppsto på begynnelsen av 1990-tallet, og kan regnes som en videreføring av hardrock. De som først fremmet den var band fra California som Kyuss og Sleep. Stoner rock er inspirert av psykedelisk tungrock fra 1970-tallet, som Black Sabbath og Hawkwind. Blant sjangerens mest kjente band er Monster Magnet, Fu Manchu og Queens of the Stone Age. Kjente norske band i denne sjangeren er Thulsa Doom, Honcho, Slomosa og WE.

## Referanser


## Eksterne lenker
* Stonerrock.com
Stoner metal

**Stoner metal** karakteriseres ved tunge og seige heavy metal-riff, til dels med elementer av bluesrock i seg. Stilen utviklet seg fra stoner rock som oppsto på begynnelsen av 90-tallet. Stoner rock kan regnes som en videreføring av hard rocken og er på mange måter en videreføring av tung og psykedelisk 70-tallsrock som Black Sabbath og Hawkwind.

Stoner metal kjennetegnes av de samme tingene som stoner rock og sjangerbegrepene stoner metal og stoner rock brukes ofte om hverandre. Sjangeren stoner metal er bredt akseptert som en egen heavy metal-stil, selv om det egentlig er en slags "krysning" mellom stoner rock og heavy metal.

Blant sjangerens mest kjente band er Kyuss, Soundgarden og Stonegard.

Ordet «stoner» kommer fra mange av musikerne i denne sjangeren, og deres tilhengere, som er «stonere», dvs marihuanarøykere.
Fylkesvei 542

**Fylkesvei 542** går mellom Svortland i Bømlo og Føyno i Stord.

Veien går på bruer vestover fra Føyno til Røyksund på Bømlo, med en arm sørover til Moster. Fra Røyksund går veien nordover til Folderøy, og deretter vestover til Svortland.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Frem til 2019 var strekningen mellom Ekornsætre og Rubbestadneset del av fylkesvei 541.

## Kommuner og knutepunkter
###### 

 
 

## Referanser


 

## Eksterne lenker
* Vegvesenets vegkart 
*
SC Group

**SC Group**, tidligere **Supacat Limited**, er en britisk produsent av terrengkjøretøyer, og leverer sin produkter hovedsakelig til det britiske forsvaret.  Selskapet ble stiftet i 1982, og produserte da Supacat 6x6, et lite terrengkjøretøy med sekshjulsdrift.

Selskapet ble stiftet av Nick Jones og David Clayton som begge var interessert i glideflyvning. På den tiden så drev Jones med utviklingen av Cat 6x6, og Clayton kom inn for å lage reduksjonsgirkassen til dette kjøretøyet. Han fortsatte videre med andre prosjekter, blant annet trekkvinsjen for glidefly som selskapet utviklet i 1985 og fremdeles selger i 2005.

Selskapet flyttet til Dunkeswell i 1988.

## Produkter
**HMT 400** og **HMT 600** er lastebiler med uavhengig hjuloppheng, dieselmotor som oppfyller Euro III-utslippskrav, automatisk girkasse og er luftportable med C-130 Hercules og CH-47 Chinook. HMT 400 har firehjulsdrift, mens HMT 600 har sekshjulsdrift.

**Cat** er et lite sekshjulsdrevet terrengkjøretøy med vanntett skrog og tre aksler montert tett sammen.  De to forreste akslene styrer.  Den har en 1,9 liter turbodiesel fra Volkswagen, automatisk girkasse fra Audi og veier 1&nbsp;750 kg.  Den er i bruk av det britiske forsvaret og andre militære styrker, og har vært i bruk i 43 land.

**MPV** står for Mine Protected Vehicle og er en pansret kjøretøy med spesielle hensyn tatt for beskyttelse mot miner.  Motoren er en Caterpillar 31236E på 300 hestekrefter.  Den kom i tjeneste med det britiske forsvaret i 2003.  Kjøretøyet produseres i USA.

I tillegg produserer firmaet vinsjer for tauing av glidefly, og markedsfører snøscootere for Bombardier.

## Eksterne lenker
*  (engelsk)
Gemeinschaft

**Gemeinschaft** (tysk «fellesskap, samfunn») er i sosiologien en av de to kategoriene for menneskelige forhold (den andre er *[[gesellschaft]]*), introdusert av den tyske sosiologen Ferdinand Tönnies. *Gemeinschaft* preges av nære og følelsesmessige bånd mellom mennesker, som en gjerne finner i familien og blant venner. Tönnies mener at denne typen bånd også er karakteristisk for såkalte «tradisjonelle samfunn», mens «moderne samfunn» i stadig større grad preges av *gesellschaft*.

En relasjon som er typisk for *gemeinschaft* er mor–barn-forholdet. I denne typen samfunn er det den sosiale kraften og sympatien som holder menneskene sammen.

## Se også
*Gesellschaft
Gesellschaft

**Gesellschaft** (tysk «selskap», «sammenslutning», «samfunn») er i sosiologien en av de to kategoriene for menneskelige forhold (den andre er *[[gemeinschaft]]*), introdusert av den tyske sosiologen Ferdinand Tönnies i 1887. *Gesellschaft* er en teoretisk idealtype for moderne, valgte samfunnsformasjoner, i motsetning til de tradisjonelle. Disse preges av løse og upersonlige bånd mellom mennesker, som en gjerne finner på markeder, der mennesker først og fremst ser på hverandre som byttepartnere og forsøker å dra økonomisk nytte av hverandre. *Gesellschaft*-relasjoner vil derfor karakteriseres ved individuell kalkulering, markedskonkurranse og avtalte kontrakter.

## Kilder
*
Kyuss

**Kyuss** (uttalt *kai-uss*) var et amerikansk band fra Palm Desert, California. 

Bandet ble dannet i 1990, og regnes for å være blant grunnleggerne av musikkstilen stonerrock. Bandets musikkstil er basert på tung 1970-tallsrock, og minner mye om tidlig Black Sabbath.

Kyuss opparbeidet seg en stor fanskare, og fikk stort sett gode kritikker, men fikk aldri noe stort kommersielt gjennombrudd. Bandet ble oppløst i 1996, men gitarist Josh Homme og bassist Nick Oliveri fikk senere suksess med sitt nye band Queens of the Stone Age.

John Garcia, Nick Oliveri og Brant Bjork slo seg sammen med gitarist Bruno Fevery i 2011 for å turnere som gruppen Kyuss Lives og spille Kyuss låter. Gruppen turnerte i Europa fra mars i 2011, og spilte blant annet på Jorddunstfestivalen på Frøya og under Buktafestivalen i Tromsø. I 2012 gikk tidligere bandmedlemmer Josh Homme og Scott Reeder til søksmål mot John Garcia og Brant Bjork for å forby dem fortsette å bruke Kyuss Lives! navnet for bandet deres. Som et resultat skiftet de navn til Vista Chino. 

## Medlemmer
* John Garcia (vokal)
* Josh Homme (gitar)
* Nick Oliveri (bass, 1990-93)
* Scott Reeder (bass, 1993-96)
* Brant Bjork (trommer, 1990-95)
* Alfredo Hernandez (trommer, 1995-96)

## Diskografi
* *Sons of Kyuss* (1990, albumet ble gitt ut på vinyl i Palm Springs-området under dette band-navnet like før de skiftet navn til bare *Kyuss*. Line-up'en er den samme som på *Wretch*-albumet, bare med Chris Cockrell på bass-gitar istedenfor Nick Oliveri, og flere av sangene er de samme, eller bare noe endret mellom utgivelsene. Albumet skal være sjeldent og meget vanskelig å få tak i.)
* *Wretch* (1991)
* *Blues for the Red Sun* (1992)
* *Welcome To Sky Valley* (1994
* *And the Circus Leaves Town* (1995)
* *Kyuss / Queens of the Stone Age split* (1997), albumet inneholder 3 sjeldne Kyuss låter, blant annet 'Into the Void' black sabbath cover og 'Fatso forgotso phase I' og II
* *Muchas Gracias: The Best of Kyuss* (2000)

## Referanser


## Eksterne lenker
* 
*
Fylkesvei 108

**Fylkesvei 108** (**Fv108**) - Hvalerveien - går mellom Trosvik i Fredrikstad og Skjærhalden i Hvaler.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Fra Skjærhalden er det **rutebåtforbindelse** til Hvalers østre øyer: Herføl, Nordre og Søndre Sandøy, gennom Herfølrenna og Gravningsund.

## Kommuner og knutepunkter
###### 

## Referanser


## Eksterne lenker
* Fergeselskapet, Skjærhalden - østre øyer 
* hvaler.net – Historikk om Hvalerveien

* Vegvesenets vegkart
Mach

**Mach** (uttales ) er måleformen for hastigheter i forhold til lydhastigheten. 1 Mach er lik lydens hastighet, mens 0,5 Mach er lik halvparten av lydens hastighet. Mach er oppkalt etter den østerrikske fysikeren Ernst Mach.
Når man snakker om lydhastighet og Mach, har man fire soner å forholde seg til:

* Subsonisk:   Hastigheter under 0,75 Mach.
* Transsonisk: Hastigheter mellom 0,75 og 1,20 Mach.
* Supersonisk: Hastigheter mellom 1,20 og 5,00 Mach.
* Hypersonisk: Hastigheter over 5,00 Mach.

Det er viktig å vite at lydhastigheten ikke er den samme over alt. Når man snakker om Mach, er det lydhastigheten i luft man går ut ifra. 
Lydhastigheten i luft er avhengig av blant annet temperaturen på luften &ndash; jo lavere temperatur, jo lavere er lydhastigheten. Derfor vil ikke 1 Mach være den samme hastigheten i km/t ved for eksempel 20 ℃ som ved &minus;20 ℃.

Ved standard atmosfæretrykk vil lydhastigheten ved havnivå (15 ℃) være på 661,7 knop (ca. 1&nbsp;230 km/t), mens den ved 60&nbsp;000 fots høyde (&minus;56,5 ℃) vil være 573,8 knop (ca. 1&nbsp;067 km/t).

Innenfor flybransjen snakker man ofte om «flyets kritiske Mach-nummer». Dette er et uttrykk for hvor fort et fly kan bevege seg igjennom luften før deler av luftstrømmen rundt flyet vil bli supersonisk. Selv om flyet beveger seg gjennom luften i en hastighet lavere enn 1 Mach, kan luft som blir dyttet til side av flyet øke hastigheten sin til over 1 Mach, noe som kan føre til sjokkbølger rundt flyet som kan rive flyet i stykker. Dette problemet oppstår i det transsoniske området. Et vanlig passasjerfly er ikke konstruert for overlydshastigheter, men kan øke sitt «kritiske Mach-nummer» ved hjelp av tilbakebøyde vinger (swept back wings) og andre teknikker.

## Kilder
*NASA, Glenn Research Center: Mach Number Besøkt 8. juli 2023
Bengt Johansson

**Bengt Johansson** (født 24. juli 1942 i Halmstad, død 8. mai 2022) var en svensk håndballspiller og -trener.

Johansson var forbundskaptein for det svenske herrelandslaget i håndball i 471 kamper i perioden 1988 til 2004. Han spilte for det svenske landslaget mellom 1964 og 1972.

## Referanser


## Eksterne lenker
*
Markko Märtin

**Markko Märtin** (født 10. november 1975) er en estisk rallykjører som kjører for Peugeot (tidligere Ford). Han har vunnet 5 løp i rally-VM (2003 og 2004). Hans kartleser er Michael Park.

Markko Märtin og hans kartleser Michael Park hadde en ulykke på ss 15 i Rally Wales 19. september 2005 der Michael Park omkom.

## Referanser


## Eksterne lenker
*
Maximilian I av Bayern

:*Se også [[Maximilian I av Bayern (hertug)]]*

**Maximilian I** *(Maria Michael Johann Baptist Franz de Paula Joseph Kaspar Ignatius Nepomuk)* (født 27. mai 1756 i Mannheim, død 13. oktober 1825 i München) var den første konge av Bayern. Av sine undersåtter ble han kalt «kong Max». Før han ble konge var han hertug og kurfyrste under navnet **Maximilian IV Joseph**.

Maximilian nedstammet fra en pfalzisk sidelinje av Wittelsbach-slekten. Hans foreldre var pfalzgreve Friedrich Michael, hertug av Pfalz-Birkenfeld-Bischweiler (1724–1767) og Marie Franziska von Sulzbach. Han vokste opp i Frankrike, særlig Strasbourg, og ble oberst i den franske arméens *Corps d'Alsace*.

Selv om han opprinnelig ikke var tenkt som tronfølger, arvet Maximilian i 1778 grevskapet Rappoltstein og ble 1795 som etterfølger etter Karl II August hertug av Pfalz-Zweibrücken, som imidlertid allerede var okkupert av den franske revolusjonære arméen. Etter den bayerske kurfyrste Karl IV Theodors død ble han Bayerns hersker i 1799. Under hans styre ble Bayern tvunget til å underordne seg det napoleonske Frankrike som de facto vasallstat, og ble ledende medlem av Rhinforbundet i 1806. Som belønning for sin trofasthet mot Frankrike ble Bayern ved traktaten i Brünn opphøyet til kongerike og Maximilian den 5. januar 1806 kronet i Bamberg. Han fikk også laget Bayerns kronregalier.

## Familie
Den 30. september 1785 ble han gift med Auguste Wilhelmine Maria, prinsesse av Hessen-Darmstadt. De hadde følgende barn:

* Ludwig I. Karl August (25. august 1786 – 29. februar 1868), konge av Bayern
* Auguste Amalia Ludovika (21. juni 1788 – 13. mai 1851) – gift med Eugène de Beauharnais, visekonge av Italia, hertug av Leuchtenberg og fyrste av Eichstätt
* Amalia Marie Auguste (9. oktober 1790 – 24. januar 1794)
* Charlotte Auguste Karoline (8. februar 1792 – 9. februar 1873) – gift med Vilhelm I av Württemberg, konge av Württemberg og senere med Franz I., keiser av Østerrike og konge av Ungarn
* Karl Theodor Maximilian August (1795 – 1875)

Den 9. mars 1797 ble han gift med Karoline Friederike Wilhelmine, prinsesse av Baden.
De hadde følgende barn:
* navnløs sønn (dødfødt 5. september 1799)
* Maximilian Joseph Karl Friedrich (28. oktober 1800 – 12. februar 1803)
* Elisabeth Ludovika (13. november 1801 – 14. desember 1873) – gift med Fredrik Wilhelm IV, konge av Preussen
* Amalie Auguste (13. november 1801 – 8. november 1877) – gift med Johan I av Sachsen
* Maria Anna Leopoldine (27. januar 1805 – 13. september 1877) – gift med Friedrich August II, konge av Sachsen
* Sophie Friederike Dorothee Wilhelmine (27. januar 1805 – 28. mai 1872) – gift med Erkehertug Franz Karl av Østerrike
* Ludovika Wilhelmine (30. august 1808 – 26. januar 1892) – 1828 gift med Max Joseph av Bayern
* Maximiliane Josepha Karoline (21. juli 1810 – 4. februar 1821)

Maximilian I døde 13. oktober 1825 på Schloss Nymphenburg og ble bisatt i Theatinerkirche i München.

## Referanser


## Eksterne lenker
* Maximilian I. Joseph, König von Bayern
Nottingham

**Nottingham** er en by i Nottinghamshire i England, 48&nbsp;km sør om Sheffield og 48&nbsp;km nord om Leicester. Byen er knyttet til legenden om Robin Hood og kniplingsindustri, sykling og tobakkindustri. Den ble gitt charter som by i 1897 som en del av feiringene av dronning Victorias diamantjubileum. Nottingham er et mål for turister; i 2011 benyttet turister over £1,5 milliarder, det trettende høyeste beløp i Englands 111 statistiske områder.

I 2013 hadde Nottingham et beregnet folketall på 310 837 innbyggere, mens det større urbane område, som omfatter mange av byens forsteder, har en befolkning på 729 977 innbyggere. Det urbane området er det største i Øst-Midlands og det nest største i Midlands. Befolkningen i storbyområdet Nottingham/Derby er beregnet til å utgjøre 1 543 000 innbyggere. Byens storbyøkonomi er den sjuende største i Storbritannia med et innenlands bruttonasjonalprodukt (GDP) på $50,9 milliarder (2014). Byen er også rangert som en verdensby av tilstrekkelig nivå av Globalization and World Cities Research Network.

Nottingham har et prisbelønt offentlig transportsystem, inkludert det største offentlig eide bussnettverket i England og er også betjent av Nottinghams jernbanestasjon og det moderne sporveissystemet Nottingham Express Transit.

Den 11. desember 2015 ble Nottingham navngitt av UNESCO som en litteraturby, og havnet i den eksklusive klassen av Melbourne, Praha og Barcelona som en av en håndfull byer. Tittelen reflekterer Nottinghams litterære kulturarv med forfattere som Lord Byron, D.H. Lawrence og Alan Sillitoe som har tilknytning til byen. Byen har to universiteter: Universitetet i Nottingham og Nottingham Trent University som til sammen betjener rundt 60 000 studenter.

## Vennskapsbyer
Nottingham har følgende vennskapsbyer:

*  Ljubljana, Slovenia (1963)
*  Minsk, Belarus (1966)
*  Karlsruhe, Tyskland (1969)
*  Harare, Zimbabwe (1981)
*  Gent, Belgia (1985)
*  Ningbo, Kina (2005)
*  Timişoara, Romania (2008)
*  Krasnodar, Russland (2012)

## Referanser


## Eksterne lenker
* 
*
Hyperseksualitet

**Hyperseksualitet** er en psykisk lidelse hvor en kvinne (**nymfoman**) eller mann (**satyroman**) plutselig føler seg tvunget til å ha seksuelt samkvem, uansett hvor de befinner seg.

## Eksterne lenker
* Sexavhengig og nymfoman  www.helsenett.no Lest 13. april 2016
Sosialkonstruksjonisme

**Sosialkonstruksjonisme** er en filosofisk retning innen psykologi og samfunnsvitenskap som sier at mennesket konstruerer sin virkelighet gjennom å kommunisere med andre mennesker. Mennesket ses således som sterkt påvirket av den kulturelle konteksten det befinner seg i. En av retningens ledende talspersoner er psykologen Kenneth Gergen.

Innen psykologien er det særlig klinisk psykologi som har blitt påvirket av dette tenkegrunnlaget. Løsningsorientert terapi og narrativ terapi har vært påvirket av en sosialkonstuksjonistisk forståelse.

Begrepet brukes også i lingvistikken, der Sapir-Whorf-hypotesen er et berømt eksempel på en sosialkonstruktivistisk hypotese. Den går ut på det er en systematisk sammenheng mellom språket en person bruker og hvordan denne personen oppfatter verden.
Kjønn

**Kjønn** beskrives som «et sammensatt begrep som viser til ulike sosiale, biologiske og kulturelle aspekter ved menneskelivet som på ulike måter påvirker og er relatert til hverandre». Kjønn kan dermed studeres fra ulike perspektiver, avhengig av hvilken kunnskap som er relevant i den konkrete sammenhengen.

* Biologisk kjønn – fysiske og genetiske kjennetegn
* Fødselskjønn – kjønn registrert ved fødsel
* Kjønnsidentitet – en persons opplevelse av eget kjønn
* Sosialt kjønn – kjønn slik det uttrykkes i samfunnet
* Juridisk kjønn – kjønn registrert i offentlige dokumenter
* Kjønn (grammatikk) – grammatisk kategori i språk

## Referanser
Waldeck

**Waldeck** kan vise til:

*Waldeck-Pyrmont – et historisk tysk fyrstedømme
*Landkreis Waldeck-Frankenberg – en landkreis i den tyske delstaten Hessen
*Waldeck (Hessen) – en mindre by i Landkreis Waldeck-Frankenberg, Hessen
*:Schloss Waldeck (Hessen) – en borg i byen Waldeck (Hessen)
*Waldeck vannkraftverk – et kraftverk ved elva Eder i Hessen
*Burg Waldeck (Hunsrück) - en borgruin i den tyske delstaten Rheinland-Pfalz
Schaumburg-Lippe

**Schaumburg-Lippe** var et fyrstedømme og senere fristat i dagens Niedersachsen, beliggende mellom Hannover og den westfalske grense. Navnet viser til borgen Schaumburg i Wesergebirge og floden Lippe. Hovedstad var Bückeburg. Fyrstedømmet oppstod som grevskap i 1640, og ble fyrstedømme i 1807. Fra 1871 var det en av de tyske forbundsstatene. Noen år etter annen verdenskrig ble det i likhet med andre småstater innlemmet i Niedersachsen.

Schaumburg-Lippe hadde et areal på 340&nbsp;km² og  innbyggere (1925).

## Herskere
### Grever
* 1643–1681 Philipp I.
* 1681–1728 Friedrich Christian
* 1728–1748 Albrecht Wolfgang, (* 1699 – † 1748)
* 1748–1777 Wilhelm, (* 1724 – † 1777)
* 1777–1787 Philipp II. Ernst

### Fyrster
* 1807–1860 Georg Wilhelm, (* 1787 – † 1860)
* 1860–1893 Adolf I. Georg, (* 1817 – † 1893)
* 1893–1911 Georg, (* 1846 – † 1911)
* 1911–1918 Adolf II. Bernhard, (* 1883 – † 1936)

## Fyrstefamiliens slott

* Schloss Bückeburg
* Burg Schaumburg in Rinteln
* Festung Wilhelmstein i Steinhuder Meer.
* Jagdschloss Baum
* Schloss Hagenburg

## Eksterne lenker
* 
*  Das Fürstentum Schaumburg-Lippe 1807–1918 
*  Der Freistaat Schaumburg-Lippe im Überblick
*  Was Sie schon immer über Schaumburg-Lippe wissen wollten
*  Geschichte und Karte der Grafschaft Schaumburg-Lippe
Hohenzollern-Sigmaringen

**Hohenzollern-Sigmaringen** er den schwabiske linjen av huset Hohenzollern, som har forblitt katolsk. Hohenzollernslekten delte seg i begynnelsen av det 13. århundre i en schwabisk og en frankisk linje, hvorav den siste senere kom til å herske over Brandenburg og Preussen.

I 1576 delte den schwabiske linje seg videre i linjene Hohenzollern-Hechingen og Hohenzollern-Sigmaringen. Linjen Hechingen døde ut i 1869, mens linjen Hohenzollern-Sigmaringen fremdeles eksisterer. Stamslottet Sigmaringen troner over byen av samme navn.

Fyrstedømmet Hohenzollern-Sigmaringen (i dag i Baden-Württemberg) ble 1849 innlemmet i Preussen, men familien Hohenzollern-Sigmaringen fortsatte å spille en betydningsfull rolle. Slekten ervervet den rumenske tronen, som den hadde mellom 1866 og 1946.

**Grever av Hohenzollern-Sigmaringen, 1576-1623**
*Karl II. (1576–1606)
*Johann (1606–1623)

**Fyrster av Hohenzollern-Sigmaringen, 1623-1849**
*Johann (1623–1638)
*Meinrad I. (1638–1681)
*Maximilian (1681–1689)
*Meinrad II. (1689–1715)
*Joseph Franz Ernst (1715–1769)
*Karl Friedrich (1769–1785)
*Anton (1785–1831)
*Karl (1831–1848)
*Karl Anton (1848–1849) (far til kong Carol I.)

**Fyrster av huset Hohenzollern-Sigmaringen og Hohenzollern etter anneksjonen av Hohenzollern-Sigmaringen**
*Karl Anton (1849–1885) (ble *fyrste av Hohenzollern* etter den siste fyrsten av Hohenzollern-Hechingens død i 1869)
*Leopold (1835–1905)
*Wilhelm (1905–1927)
*Friedrich (1927–1965)
*Friedrich Wilhelm (1965–)
Studentersamfundet

**Studentersamfundet** eller **studentersamfunnet** kan vise til:

*Det Norske Studentersamfund
*Halden Studentsamfund
*Studentersamfundet i Trondhjem
*Studentersamfunnet i Bergen

Eventuelt i Danmark:
*Studentersamfundet (København)
*Studentersamfundet (Aalborg)
DNS

**DNS** eller **DnS** kan sikte til:

* Den Nationale Scene (DNS) i Bergen, en av Norges tre nasjonale teaterinstitusjoner
* Den norske studentersangforening (DnS), det offisielle mannskoret ved Universitetet i Oslo
* Det Norske Studentersamfund (DNS), studentorganisasjon for studenter i Oslo
* Domain Name System (DNS), navnetjenerstandarden spesifisert i TCP/IP-protokollsuiten
* Den Norske Skiskole, representant for IVSI og ISIA, formidler kurs og sertifiserer skiinstruktører og -lærere
* Det dorsale nervesystemet
* Den naturlige skolesekken (DNS)

**DNS** kan ellers bety:
* «Did not start», det vil si «startet ikke» sportskonkurranser og baneløp (DNF betyr «did not finish»).
Waldeck-Pyrmont

**Waldeck-Pyrmont** var et tysk fyrstedømme, medlem av Det tyske forbund, og etter den tyske riksgrunnleggelse i 1871 en av de tyske forbundsstatene.

Residensby for fyrstene og hovedstad var først borgen Waldeck ved Eder og fra 1655 Arolsen (idag Bad Arolsen). Fyrstedømmet bestod av to deler som var adskilt fra hverandre, det tidligere grevskapet Waldeck (idag i Nord-Hessen), som var grunnlagt i år 1180, og det vesentlig mindre grevskapet Pyrmont (idag i Syd-Niedersachsen), som i 1625 gjennom arv var blitt forent med Waldeck. Waldeck-Pyrmont ble fyrstedømme i 1712. 

Fyrstedømmet overlevet uroen under Napoleonskrigene, og sluttet seg til Det tyske forbund i 1815. Fra 1868 ble fyrstedømmet forvaltet av kongeriket Preussen, men forble nominelt selvstendig. 

I 1871 ble det en forbundsstat i Det tyske keiserrike. Etter fyrstens abdikasjon i 1918 ble Waldeck-Pyrmont en fristat (republikk). 30. november 1921 ble Pyrmont etter en folkeavstemning innlemmet i den prøyssiske provinsen Hannover som del av den nye landkretsen Hameln-Pyrmont. 1. april 1929 ble den gjenværende fristaten Waldeck også innlemmet i Fristaten Preussen, i provinsen Hessen-Nassau.

Waldeck-Pyrmont hadde et areal på 1121 km² og 61 707 innbyggere (1910).

I 1879 ble den da tyve år gamle prinsesse Emma av Waldeck-Pyrmont (datter av fyrst Georg Viktor) gift med kong Wilhelm III av Nederland.

## Eksterne lenker
* Fürstentum Waldeck 
* Der Freistaat Waldeck im Überblick
* Bad Wildungen Homepage
* Geschichte und Karte des Fürstentums Waldeck 1789
Skoppum

**Skoppum** er et tettsted i Horten kommune i Vestfold. Tettstedet har  innbyggere per 1. januar . Skoppum stasjon er stoppested på Vestfoldbanen. På Skoppum finnes blant annet Skoppum arbeidskirke, barneskolen Lysheim skole, barnehage, en matbutikk, skolekorpset Lysheim Skolekorps og voksenkorpset Sidesporet Blæseensemble, idrettslaget Skoppum IL og velforeningen Skoppum Vel.

## Historie
På Skoppum har det vært bosetning fra før vikingene fant seg til rette og begynte å samle Norge til ett rike. Mange funn vitner om dette og en kan tenke seg at vikingskip hadde utgangspunkt fra Borrestranda og at det derifra kom treller og trellkvinner som ryddet seg land inne i skogen. De holdt til på Adalsfjellet, eller Adalsborgen, som ligger vakkert til med fin utsikt.

Det ble tidlig etablert sagbruk og mølle i bygda. Skoppum stasjon sto ferdig da Vestfoldbanen ble offisielt åpnet i oktober 1881 og la  grunnlaget for vekst og forandring. «Jarlsbergsvarten» kom med røyk og damp til faste tider, og bygda dannet et naturlig knutepunkt for reisende som skulle sørover eller nordover.

For reisende som kom fra sør eller nord var sidesporet til Horten, som ble trafikkert av «Hortensnella», godt å ha når man skulle videre til Horten eller med Alpha-selskapets ferjer til Moss (nå Bastøferga).

## Referanser


## Eksterne lenker
* Skoppum - Store norske leksikon
* Skoppum - i hjertet av Vestfold - HortenLove 
* Skoppum Vels hjemmeside
Leine (elv)

**Leine** er en sideelv til Aller i Tyskland. Den er 281 km. lang, og er seilbar 100 km.

Den har sitt utspring ved Leinefelde i Eichsfeld (Thüringen) og flyter vestover mot Niedersachsen og over Göttingen, Alfeld og Hannover i nordlig retning. Den munner ut i Aller ved Schwarmstedt.

## Referanser
Lippe (land)

**Lippe** er et historisk landskap og en tidligere stat i Nordvest-Tyskland, som hadde sitt hovedsete i Detmold. Den tyske adelsslekten Huset Lippe er attestert fra begynnelsen av 900-tallet, og fra 1123 dannet det et herskap i området &ndash; et territorium av adelige herskere innenfor det tysk-romerske rike. I 1528 ble det omdannet til et riksgrevskap (*Reichsgrafschaft*), og i 1789 ble det opphøyd til Fyrstedømmet Lippe. Inntil 1806 var det et territorium innenfor den nederrhinsk-westfaliske rikskrets.

Fra 1806 til 1813 var fyrstedømmet en del av Rhinforbundet. Fra 1816 til 1866 var det en del av det tyske forbund, fra 1866 var det medlem av det nordtyske forbund og fra 1871 en del av det tyske keiserrike.

Etter novemberrevolusjonen i 1918 ble det omdannet til Fristaten Lippe &ndash; en stat med en demokratisk forfatning innenfor Weimarrepublikken. I 1946 ble de nye delstatene Niedersachsen og Nordrhein-Westfalen opprettet av den britiske okkupasjonsmakten. I 1946 ble Lippe tvunget til å oppgi sin århundrelange uavhengighet, og ble innlemmet i Niedersachsen. I 1947 ble det deretter overført til Nordrhein-Westfalen.

Området til den tidligere staten i sin siste utbredelse &ndash; uten enklaver, utgjør den nåværende Kreis Lippe i Regierungsbezirk Detmold.
Leine

**Leine** har flere betydninger

* Leine (elv) – ei elv i Tyskland
* Leine (Vang) – ei grend i Vang kommune i Innlandet
* Leine (Møre og Romsdal) – ei bygd i Herøy kommune i Møre og Romsdal
* Leine (Hole) – en gammel storgård på Røyse i Hole kommune i Buskerud i Viken
* Leinestranda – ei strand på Røyse i Hole kommune i Buskerud i Viken
Cirilo de Alameda y Brea

** Cirilo de Alameda y Brea** (født 9. juli 1781 i Torrejón de Velasco ved Toledo i Spania, død 30. juni 1872 i Toledo) var en av den katolske kirkes kardinaler. Han var erkebiskop av Toledo 1857&ndash;1867. Han tilhørte fransiskanerne.

Han hadde tidligere virket som prest i Uruguay og i Brasil, og som erkebiskop av Santiago på Cuba og deretter av Burgos i Spania.

Han ble kreert til kardinal i 1858 av pave Pius IX.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Kardinal Francisco de Solís Folch de Cardona (1713-1776) *1749
* Biskop Agustín Ayestarán y Landa (1738-1804) *1772
* Erkebiskop Romualdo Antonio Mon y Velarde (1749-1819) *1804
* Kardinal Francisco Javier de Cienfuegos y Jovellanos (1776-1847) *1819
* Kardinal *Cirilo de Alameda y Brea* (1781-1872) *1832

## Referanser


## Eksterne lenker
* The Cardinals of the Holy Roman Church
Antonio Benedetto Antonucci

**Antonio Benedetto Antonucci** (født 17. september 1798 i  Subiaco i Den romerske republikk, død 29. januar 1879 i Ancona i Italia) var en av den katolske kirkes kardinaler. Han var tilknyttet det pavelige diplomati, blant annet som nuntius til kongedømmet Sardinia, og deretter erkebiskop av Ancona 1851&ndash;1879.

Han ble kreert til kardinal i 1858 av pave Pius IX.

Han deltok på konklavet 1878 som valgte pave Leo XIII.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Luigi Emmanuele Nicolo Lambruschini (1776-1854) *1819
* Kardinal *Antonio Benedetto Antonucci* (1798-1879) *1841

## Referanser


## Eksterne lenker
* The Cardinals of the Holy Roman Church
Enrico Orfei

**Enrico Orfei** (født 23. oktober 1800 i Orvieto i Italia, død 22. desember 1871 i Ravenna) var en av Den katolske kirkes kardinaler. Han var tilknyttet Den romerske kurie, og senere var han erkebiskop av Ravenna 1860&ndash;1871.

Han ble kreert til kardinal i 1858 av pave Pius IX, med *[[Santa Balbina all'Aventino]]* som tittelkirke.

## Referanser


## Eksterne lenker
* Biografi på The Cardinals of the Holy Roman Church
Teodolfo Mertel

**Teodolfo Mertel** (født 9. februar 1806 i Allumiere ved Civitavecchia i Kirkestaten, døde 11. juli 1899 i Allumiere i Italia) var en av den katolske kirkes kardinaler. Han var tilknyttet Den romerske kurie. 
## Liv og virke
Han var sønn av en bayersk immigrant.  
Han ble kreert til kardinal i 1858 av pave Pius IX, med *[[Santa Maria in Via Lata]]* som titulus.

Han virket under sin tjeneste for Den hellige stol som advokat, justis- og innenriksminister samt ministerpresident for kirkestaten, og det var han som kronet pave Leo XIII.

Han var diakon, og ble aldri presteviet; ved sin død var han den eldste av kardinalene. Han var den siste kardinal som ikke var i det minste presteviet.

I 1917, atten år etter kardinal Mertels død, fastla pave Benedikt XV ved at han ved sin innføring av ny kirkelov gjennom kanon 232 forordnet at alle kardinaler måtte ordineres til prester.

## Referanser


## Eksterne lenker
* Biografi på The Cardinals of the Holy Roman Church
Indisk rupi

**Indisk rupi** (symbol: **[[Indian rupee sign|₹]]**; kode: **INR**) er myntenheten i India. Den indiske rupien fikk i 2010 et eget symbol, vedtatt av Nasjonalforsamlingen 15. juli 2010. Utstedelse av av valutaen blir styrt av Indias sentralbank.

Rupi er også myntenheten i Nepal, Pakistan, Sri Lanka, Mauritius og Seychellene.

## Historie
Historien til den indiske rupi kan bli sporet tilbake til antikkens India.

## Sirkulerende sedler

## Referanser


## Se også
* Liste over lands valuta
May Britt Vihovde

**May Britt Vihovde** (født 1958) er en norsk politiker (V). Hun har siden 2007 vært formannskapsmedlem for Haugesund Venstre. Vihovde var i perioden 2015–2019 varaordfører i Haugesund.

Vihovde var innvalgt på Stortinget fra Hordaland i perioden 1997–2001. Hun var valgt som vararepresentant for periodene 1993–1997, 2001–2005 og 2005–2009. I perioden 2001–2005 møtte hun fast for landbruksminister Lars Sponheim.

## Stortingskomitéer
* 2001–2005 medlem av Finanskomiteen.
* 2001–2005 medlem av Fullmaktskomitéen.
* 1997–2001 sekretær i Samferdselskomitéen.
* 1997–2001 medlem av Fullmaktskomitéen.

## Referanser


## Eksterne lenker
* 
* 
*
Karin S. Woldseth

**Karin Ståhl Woldseth** (født 9. august 1954 i Oslo) er en norsk politiker (FrP). Hun var innvalgt på Stortinget for Hordaland fra 2001 til 2013.

Woldseth tok Valdres folkehøyskole 1972–1973, Videregående, Oslo språkskole 1973–1975, Studentfagkurs ved Wang 1978–1979 og Handelsakademiet (økonomi) 1979–1983.

Woldseth var revisormedarbeider 1983–1984, økonomi og personalansvarlig ved Åsane Senter 1987–1991, timelærer ved Hellen skole 1991–1992, gjeldsrådgiver ved Fana sosialkontor 1992–1993 og gjeldsrådgiver ved Fjell sosialkontor 1993–1997.

Hun ble 29. juni 2018 utestengt fra Europarådet på livstid for å ha brutt rådets etiske regler ved å drive lobbyvirksomhet til fordel for Aserbajdsjan. Rapporten fra en uavhengig granskning slår fast at hun skal ha utført mindre etiske brudd.

## Stortingskomitéer
* 2009–2013: medlem av Utenriks- og forsvarskomiteen; leder av den norske delegasjonen til Europarådet 2009 – 2013; 
* 2005–2009: medlem i Familie- og kulturkomitéen; varamedlem av den norske delegasjonen til Europarådets parlamentarikerforsamling
* 2001–2005: medlem i Familie-, kultur- og administrasjonskomitéen
* 2001–2005: andre nestleder i Valgkomitéen

## Annet
* Medlem av Nordisk råd 2005–2009 forbrukerkomiteen 
* Medlem av den norske delegasjonen til Europarådet, i komiteene for likestilling og for overvåking
* Leder av den norske delegasjonen til Europarådet 2009 – 2013 og medlem av den politiske komiteen, overvåkingskomiteen ( her nestleder i komiteen) og Standing committee

## Referanser


## Eksterne lenker
* 
*
Ingmar Ljones

**Ingmar Ljones** (født 3. desember 1943 i Strandebarm)
er en norsk politiker (KrF).
Han var innvalgt på Stortinget for Hordaland fra 2001 til 2005.
Ljones var ordfører i Bergen 1995–1999 og 2000–2001. 
Han var varaordfører 1991–1995 og 1999–2000.

Ljones ble i 1997 utnevnt til storridder av Den islandske falkeorden.

## Stortingskomitéer
* 2001–2005 medlem av Energi- og miljøkomitéen.
* 2001–2005 varamedlem av Den utvidede utenrikskomitéen.
* 2001–2005 medlem av Fullmaktskomitéen.

## Referanser


## Eksterne lenker
*
Autoritet

**Autoritet** (fra latin *autoritas*) er et bredere begrep enn *[[makt]]*. En autoritet kjennetegnes ved at den oppfattes som rettmessig og legitim av de underordnede. Autoritet kan dermed defineres som legitim makt. Autoritet gjør det mulig å få gjennomført mål mot andres interesser uten at det skjer mot deres vilje. Dette innebærer ikke nødvendigvis at de underordnede er enig i de overordnedes avgjørelser, det betyr kun at de anerkjenner de overordnedes *rett* til å foreta slike avgjørelser og ens egen plikt til å adlyde. 

Max Weber definerte ut fra dette autoritet som *makt som anerkjennes som legitim og rettmessig både av makthaverne og de maktesløse*. Han skilte også mellom tre former for autoritet (tysk *Herrschaft*):

**Tradisjonell autoritet* som legitimeres av veletablerte tradisjoner og sosiale strukturer. Et eksempel er autoriteten til kongelige og geistlige. 
**Karismatisk autoritet* som legitimeres av en persons usedvanlige innsikt og evne til å skape lojalitet og lydighet blant de underordna. Slik autoritet finner vi ofte blant profeter eller politikere, som Lenin, Luther, Hitler og Walesa.
**Legalt-rasjonell autoritet* som legitimeres gjennom formelle lover og regler. Moderne samfunn preges av denne formen for autoritet.
Rune J. Skjælaaen

**Rune Johan Skjælaaen** (født 23. januar 1954 i Bergen) er en norsk politiker (Sp). Han var innvalgt på Stortinget fra Hordaland fra 2001 til 2009 og var parlamentarisk leder for Senterpartiets stortingsgrppe fra juni 2008 til september 2009.

Skjælaaen tok eksamen artium ved U. Phils skole, engelsklinje m/musikk 1970-1973 og cand.theol. ved Det teologiske menighetsfakultet 1974-1981, derpå eksamen praktisk teologisk seminar ved Menighetsfakultetet 1982, veilederutdanning ved Senter Diakoni og Veiledning 1997 og grunn- og videregående pastoralklinisk utdanning 1998-1999.

Skjælaaen var feltprest ved Akershus festning / Slottskirke 1983, menighetsprest i Sund prestegjeld 1983-1993, prosjektleder ved frivillighetssentral 1992-1993 og sykehusprest ved Diakonissehjemmets sykehus 1993-2001. 

Han er onkel til tidligere Brann-spiller Eirik Skjælaaen.

## Stortingets presidentskap
* 2005&ndash;2009 annen varapresident i Odelstinget.

## Stortingskomiteer
* 2008&ndash;2009  medlem i Kontroll- og konstitusjonskomiteen
* 2005&ndash;2008  første nestleder i Helse- og omsorgskomiteen.
* 2005&ndash;2009  medlem i Valgkomiteen.
* 2001&ndash;2005  medlem i Kirke-, utdannings- og forskningskomiteen.
* 2001&ndash;2005  varamedlem i Valgkomiteen.

## Referanser


## Eksterne lenker
*
Liste over konger i Persia

Det følgende er en utfyllende liste over alle persiske riker og deres herskere:

## [[Elam]], [[2700 f.Kr.]]–[[660 f.Kr.]]

Elamittene var et folkeslag som holdt til i Susa, i det som idag er Khuzestan-provinsen. Deres språk var hverken semittisk eller arisk, og de var de geografiske forgjengerne til perser/meder-riket som dukket opp senere. Noen har fremsatt bevis for en lingvistisk liket mellom elamittisk og de moderne dravidiske språkene i det sørlige India, men dette er ikke akseptert av alle. *Proto-elamittene* levde i Iran så langt tilbake som i 5500 f.Kr..

### [[Avan-dynastiet]]

### [[Simash-dynastiet]]

### [[Eparti-dynastiet]]

### [[Igehalkid-dynastiet]]

### [[Shutrukid-dynastiet]]

### [[Det sene Elam-dynastiet]]

## [[medere|Meder]]-dynastiet
Mederne var et iransk folk. Perserne, et nært beslektet og underlagt folk, gjorde opprør mot Media i løpet av det 6.århundret f.Kr.

## [[Akamenide-dynastiet]]

Bevis for herskerne før Kyros den store er tvilsomme, og regnes ofte å ha vært funnet opp av Dareios I.

## [[Argead-dynastiet]]

## [[Selevkid-dynastiet]]

Selevkidene mistet gradvis kontroll over Persia. I 253 f.Kr. etablerte Arsakid-dynastiet seg i Partia. Partherne ekspanderte gradvis sin kontroll, inntil midten av det 2.århundret f.Kr., da selevkidene hadde mistet kontrollen av Persia. Det var flere selevkid-herskere i Syria og, for en tid, Babylon, etter Antiokos IV, men ingen hadde makt i Persia.

## [[Partia]]

## [[Sasanide-dynastiet]], 224–651

## Etter islam

**Delt, [[867]]–[[1029]]**

### [[Tahiridene]], 821–872

### [[Alavidene]], 864–928

### [[Ziyarid]]ene, 928–1043

### [[Buwayhid|&#256;l-i Buyeh]], 932–1056

#### Diylamidene av Fars

#### Diylamidene av Khuzestan og Kerman

#### Diylamidene av Rey, Isfahan og Hamedan

### [[Saffaridene]], 861–1002

### [[Samanidene]], 892–998

### [[Ghaznavid]]ene, 997–1186

### [[Seldsjukkene|Seldsjukk Tyrkisk]]e Sultaner, 1029–1194

*delt, 1194–1256*

### [[Khwarezmid-imperiet|Khwarazmid]]ene, 1096–1230

### [[Ilkhanate]], 1256–1343
 
*delt, [[1343]]–[[1380]]*

### [[Muzaffaridene|Muzaffarid dynastiet]] 1314–1393

Til Timurid imperiet...

### [[Timurid-dynastiet]] 1380–1449

## [[Sjah]]er i det moderne Iran
Det moderne iranske monarkiet ble etablert i 1502 etter at safavide-dynastiet kom til makten under sjah Ismail I, og endte den såkalte «fjerde perioden» med politisk fragmentering.

### [[Safavidene|Safavide-dynastiet]]

### [[Afsharid-dynastiet]]

### [[Zand-dynastiet]]

### [[Qajar-dynastiet]]

### [[Pahlavi-dynastiet]]

Monarkiet ble avskaffet i 1979 da en revolusjon ledet av ayatollah Khomeini tvang sjah Muhammed Reza Pahlavi i eksil og etablerte en islamsk republikk i dets sted.

## Referanser
323 f.Kr.

## Fødsler
* Aleksander IV, konge av Makedonia
* Antiokos I Soter, konge i Selevkidriket (død 261 f.Kr.)

## Dødsfall
* 10. juni – Aleksander den store, konge av Makedonia, erobrer av Persia og grunnlegger for spredning av gresk kultur (hellenismen).
Thomas Häßler

**Thomas Häßler** (født 30. mai 1966 i Vest-Berlin) er en tidligere tysk fotballspiller. Hässler spilte totalt 101 landskamper for (Vest-), og huskes nok best fra EM 1992, der flere kritikere var enige om at han var turneringens beste spiller.

På klubbnivå var Häßler innom en rekke klubber. Han startet sin proffkarriere i 1.FC Köln, og var senere innom de italienske klubbene Juventus og AS Roma, før han returnerte til tysk fotball og spilte for Karlsruhe, Borussia Dortmund og TSV 1860 München.

Häßler var med på å vinne VM i 1990 og EM i 1996, og var tapende finalist i EM 1992. På klubbnivå vant han aldri noen troféer av betydning. Hässler ble kåret til årets spiller i Tyskland i 1989 og 1992. I 1992 kom han også på fjerdeplass i kåringen av årets spiller i Europa.

## Referanser


## Eksterne lenker
* 
* 
*
Heckler & Koch G36

**Heckler & Koch G36** er et automatgevær fra den tyske våpenprodusenten Heckler & Koch. G36 kommer i flere varianter; G36C (for Compact, brukes blant annet av utvalgte avdelinger i den norske hæren), G36K (K for karabin, en mer kompakt versjon av G36), G36KV (KV- Kort Versjon, ble vurdert kjøpt av det norske forsvaret som erstatter for AG3).

## Historie
Heckler & Koch G36 ble utviklet allerede i 1990, da under navnet HK-50. Bakgrunnen for prosjektet var at den tyske hæren (Bundeswehr), ønsket å erstatte sine G3 (samme som norske AG3) med et mer moderne våpen i kaliber 5,56 x 45 mm NATO. Derfor satte de den kjente tyske våpenprodusenten Heckler & Koch til å produsere et nytt og moderne automatgevær både for den tyske hæren og for eksport. Det nye automatgeværet skulle være fleksibelt, billig og ekstremt robust. Heckler & Koch oppfylte kravsspesifikasjonen fra den tyske hæren fullt ut med G36. G36 ble adoptert av den tyske hæren i 1995 og i 1999 kjøpte det spanske forsvaret eksport-versjonen av G36, G36E. 

Kystjegerkommandoen kjøpte inn G36 på begynnelsen av 2000-tallet, og våpenet ble også brukt av Telemark bataljon i utenlandsoppdrag.  Da Forsvaret skulle erstatte AG3 var G36KV en av kandidatene. G36KV er en kortere versjon av G36, med en skinne for siktemidler i stedet for det optiske siktet i bærehåndtaket.

Isteden valgte det norske forsvaret HK416, som har formen til M4 Carbine og mekanikken til G36. HK 416 er sånn sett en viderutvikling av G36.

## Teknisk informasjon
G36 er et konvensjonelt gassoperert automatgevær med en selektiv skuddtakt (helautomatisk eller halvautomatisk). Den er produsert i moderne lettvektsmaterialer og gjør god bruk av den mest avanserte teknologien i dagens våpenindustri. Både glidekassen og mange andre utvendige deler av G36 er av forsterket polymer, med stål-forsterkninger hvor det er nødvendig. 

G36 kan også påsettes en granatkaster, den har betegnelsen AG36.

## Eksterne lenker
* 
* Den offisielle siden til Heckler & Koch (engelsk, tysk)
* Bimbel.de: G36 (tysk)